b'\n_START_ARTICLE_\nGuds rige\n_START_SECTION_\nJ\xc3\xb8dedommen\n_START_PARAGRAPH_\nI Det Gamle Testamente omtales et rige oprettet af Gud:_NEWLINE_I de kongers dage skal himlens Gud oprette et kongerige, som i al evighed ikke skal g\xc3\xa5 til grunde, og intet andet folk skal f\xc3\xa5 kongemagten. Det skal knuse og tilintetg\xc3\xb8re alle de andre kongeriger, men selv skal det best\xc3\xa5 i al evighed.\n_START_SECTION_\nKristendommen\n_START_PARAGRAPH_\nI Lukasevangeliet svarer Jesus faris\xc3\xa6erne ang\xc3\xa5ende hvorn\xc3\xa5r Guds rige vil komme:_NEWLINE_Guds rige kommer ikke, s\xc3\xa5 man kan iagttage det; man vil heller ikke kunne sige: Se, her er det! eller: Se d\xc3\xa9r! For Guds rige er midt iblandt jer._NEWLINE_Den sidste s\xc3\xa6tning i det overst\xc3\xa5ende gengives i andre overs\xc3\xa6ttelser som: "Guds rige er inden i jer."_NEWLINE_Jesus beder om Guds rige i Fadervor, hvor han siger: "komme dit rige".'